CELEX: 42012Y0908(01)
Language: mt
Date: 2012-09-08 00:00:00
Title: Ftehim amministrattiv mal-Kunsill tal-Ewropa dwar l-użu tal-Emblema Ewropea minn partijiet terzi

8.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/5
            
         Ftehim amministrattiv mal-Kunsill tal-Ewropa dwar l-użu tal-Emblema Ewropea minn partijiet terzi
   2012/C 271/04
   1.   Il-prinċipju ġenerali
   
   Kwalunkwe persuna fiżika jew ġuridika (“utent”) tista’ tuża l-emblema Ewropea jew kwalunkwe element tagħha, skont dawn il-kundizzjonijiet tal-użu.
   2.   Il-kundizzjonijiet tal-użu
   
   L-użu tal-Emblema Ewropea u/jew kwalunkwe element tagħha huwa permess, irrispettivament jekk l-użu huwiex mingħajr skop ta’ qligħ jew ta’ natura kummerċjali, sakemm:
   
               (a)
            
            
               l-użu joħloq l-impressjoni jew l-ipoteżi żbaljata li hemm konnessjoni bejn l-utent u kwalunkwe istituzzjoni, entità, uffiċċju, aġenzija u organu tal-Unjoni Ewropea jew tal-Kunsill tal-Ewropa;
            
         
               (b)
            
            
               l-użu jwassal lill-pubbliku li b'mod żbaljat jaħseb li l-utent igawdi mill-appoġġ, l-isponserizzazzjoni, l-approvazzjoni jew il-kunsens ta' kwalunkwe istituzzjoni, korp, ufffiċċju, aġenzija u organu tal-Unjoni Ewropea jew tal-Kunsill tal-Ewropa;
            
         
               (c)
            
            
               l-użu għandu x’jaqsam ma’ kwalunkwe objettiv jew attività li ma jkunux kompatibbli mal-għanijiet u l-prinċipji tal-Unjoni Ewropea jew tal-Kunsill tal-Ewropa, jew li inkella ma jkunux skont il-liġi.
            
         3.   Il-marka kummerċjali u kwistjonijiet relatati
   
   L-użu tal-Emblema Ewropea skont il-kundizzjonijiet tat-taqsima preċedenti ma jfissirx il-kunsens għar-reġistrazzjoni tal-emblema jew l-imitazzjoni tagħha bħala marka kummerċjali, jew kwalunkwe dritt tal-PI ieħor. Il-Kummissjoni Ewropea u l-Kunsill tal-Ewropa se jkomplu bil-monitoraġġ tal-applikazzjonijiet għal reġistrazzjoni tal-Emblema Ewropea jew parti minnha bħala (parti minn) dritt tal-PI, skont id-dispożizzjonijiet legali applikabbli.
   4.   Ir-responsabbiltà legali
   
   Kull utent li għandu l-ħsieb li juża l-Emblema Ewropea jew elementi minnha jrid jerfa’ r-responsabbiltà legali. L-utenti se jkunu responsabbli għal kull użu abbużiv u għall-preġudizzju li possibilment jistgħu jiġu minn tali użu skont il-liġijiet tal-Istati Membri jew ta’ kwalunkwe pajjiż terz li japplikaw għalihom.
   5.   Id-dritt li jkun segwit kwalunkwe abbuż
   
   Il-Kummissjoni tirriżerva d-dritt li ssegwi fuq inizjattiva tagħha stess jew fuq talba mill-Kunsill tal-Ewropa:
   
               —
            
            
               kwalunkwe użu li ma jkunx konformi mal-kundizzjonijiet stabbiliti hawnhekk; jew
            
         
               —
            
            
               kwalunkwe użu li l-Kummissjoni jew il-Kunsill tal-Ewropa jqisu abbużiv fil-qrati tal-Istati Membri jew kwalunkwe pajjiż terz.